laion/Wikipedia-Exotic huggingface dataset:
ক্লিমেন্ট জনসন

ক্লিমেন্ট লেকি জনসন (ইংরেজি: Clement Johnson; জন্ম: ৩১ মার্চ, ১৮৭১ - মৃত্যু: ৩১ মে, ১৯০৮) কাউন্টি কিলডেয়ার এলাকায় জন্মগ্রহণকারী আইরিশ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিংয়ে পারদর্শী ছিলেন ক্লিমেন্ট জনসন। কাউন্টি কিলডেয়ারের কারবারি এলাকায় ক্লিমেন্ট জনসনের জন্ম। ডাবলিনের ট্রিনিটি কলেজে অধ্যয়ন করেছিলেন। ১৮৮৯ থেকে ১৮৯৩ সময়কালে ডাবলিন বিশ্ববিদ্যালয় ক্রিকেট ক্লাবের পক্ষে খেলেছেন। ১৮৯০ থেকে ১৮৯৩ সালের মধ্যে আয়ারল্যান্ডের পক্ষে গুরুত্বহীন খেলাগুলোয় অংশ নিয়েছিলেন তিনি। একসময় তিনি আয়ারল্যান্ডের অন্যতম সেরা ক্রিকেটারের মর্যাদা লাভ করেছিলেন। ডানহাতি ফাস্ট বোলার ছিলেন ও চমৎকার ব্যাটিং করতেন তিনি। ১৮৯২ সালে ডাবলিনে কেমব্রিজ বিশ্ববিদ্যালয়ের বিপক্ষে ৪৯ ও ৫৬ রান তুলেছিলেন। এ পর্যায়ে এ পর্যায়ে তিনি ই. সি. স্ট্রিটফিল্ড, এফ. এস. জ্যাকসন, সি. এম. ওয়েলস ও এইচ. আর. ব্রোমলি-ডেভেনপোর্টের বোলিং আক্রমণ মোকাবেলা করেছিলেন। ১৮৯২ সালে আয়ারল্যান্ড জেন্টলম্যান দলের সদস্যরূপে উত্তর আমেরিকা গমন করেন। ১৮৯৩-৯৪ মৌসুম থেকে ১৮৯৮-৯৯ মৌসুম পর্যন্ত ক্লিমেন্ট জনসনের প্রথম-শ্রেণীর খেলোয়াড়ী জীবন চলমান ছিল। ১৮৯৩ সালে ভগ্নস্বাস্থ্যের কারণে আয়ারল্যান্ড ছেড়ে ট্রান্সভালে চলে যান। সেখানে তিনি প্রথম-শ্রেণীর ক্রিকেট খেলায় অংশ নেন। ১৮৯৩-৯৪ মৌসুমে ট্রান্সভালের পক্ষে কারি কাপের দুই খেলায় অংশ নেন। দক্ষিণ আফ্রিকান ঘরোয়া ক্রিকেটে অংশগ্রহণের অল্প কিছুদিন পর ১৮৯৪ সালে দক্ষিণ আফ্রিকা দলের সদস্যরূপে ইংল্যান্ড গমন করেন। ঐ সফরে ২৪টি খেলায় অংশ নেন। তবে, কোনটিই প্রথম-শ্রেণীর ক্রিকেট খেলা হিসেবে পরিগণিত হয়নি। ১৪.৩২ গড়ে ৫০৮ রান ও ১৭.২৭ গড়ে ৫০ উইকেট লাভ করেন তিনি। লিভারপুল ও জেলা দলের বিপক্ষে সর্বোচ্চ ১১২ রান তুলেন। আয়ারল্যান্ড জেন্টলম্যান দলের বিপক্ষে করেন ৭৯ রান। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লিমেন্ট জনসন। ২ মার্চ, ১৮৯৬ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। মার্চ, ১৮৯৬ সালে সফরকারী লর্ড হকের নেতৃত্বাধীন ইংরেজ দলের বিপক্ষে একমাত্র টেস্টটিতে অংশ নিয়েছিলেন। জোহেন্সবার্গের ওল্ড ওয়ান্ডেরার্স মাঠে অনুষ্ঠিত টেস্টের প্রথম ইনিংসে ০/৫৭ বোলিং পরিসংখ্যান গড়েন। ব্যাট হাতে নিয়ে ৩ ও ৭ রান করলে স্বাগতিক দল ফলো-অনের কবলে পড়ে ইনিংস ব্যবধানে পরাভূত হয়েছিল। ৩১ মে, ১৯০৮ তারিখে মাত্র ৩৭ বছর বয়সে ট্রান্সভালের রুডপুর্ট এলাকায় ক্লিমেন্ট জনসনের দেহাবসান ঘটে। "Clement Johnson"। ESPN Cricinfo। সংগ্রহের তারিখ ২৪ মার্চ ২০১৪।  যোসেফ উইলোবি বার্নার্ড ট্যানক্রেড এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা ইএসপিএনক্রিকইনফোতে ক্লিমেন্ট জনসন (ইংরেজি) ক্রিকেটআর্কাইভে ক্লিমেন্ট জনসন (সদস্যতা প্রয়োজনীয়) (ইংরেজি)
কুপতলা রেলওয়ে স্টেশন

কুপতলা রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। কুপতলা রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় কুপতলা রেলওয়ে স্টেশন তৈরি করা হয়। কুপতলা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন। "বগি রেখেই রওনা দিল ট্রেন, অতঃপর..."। কালের কণ্ঠ। সংগ্রহের তারিখ ২০২০-০২-০২।  "রেলপথে পাথরের সংকট ঝুঁকিতে চলছে ট্রেন"। প্রথম আলো। সংগ্রহের তারিখ ২০২০-০২-০২।
গাইবান্ধা রেলওয়ে স্টেশন

গাইবান্ধা রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। গাইবান্ধা রেলওয়ে স্টেশন গাইবান্ধা জেলা শহরের প্রাণকেন্দ্রে অবস্থিত। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় গাইবান্ধা রেলওয়ে স্টেশন তৈরি করা হয়। গাইবান্ধা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন। "গাইবান্ধায় বগি রেখেই রওনা দিল ট্রেন..."। প্রথম আলো। ২০১৯-১২-২৯। সংগ্রহের তারিখ ২০২০-০২-০২।  রিপোর্টার, স্টাফ (২০১৯-০৩-১২)। "গাইবান্ধা ট্রেনের সময়সূচি | MorningRinger"। সংগ্রহের তারিখ ২০২০-০২-০২।
আব্দুর রউফ মিয়া (ফরিদপুরের রাজনীতিবিদ)

আব্দুর রউফ মিয়া যিনি রউফ মাস্টার নামেও পরিচিত। বাংলাদেশ আওয়ামী লীগের একজন রাজনীতিবিদ, মুক্তিযোদ্ধা ও ফরিদপুর-১ (বোয়ালমারী, আলফাডাঙ্গা, মধুখালী) আসনের সাবেক সাংসদ। তিনি ১৯৯১ সালের পঞ্চম জাতীয় সংসদের নির্বাচিত সংসদ সদস্য। আব্দুর রউফ মিয়া ফরিদপুরের বোয়ালমারী উপজেলায় জন্মগ্রহণ করেন। আব্দুর রউফ মিয়া ১৯৭১ সালে বোয়ালমারী থানা প্রশাসক ছিলেন। তিনি একজন মুক্তিযোদ্ধা। তিনি ফরিদপুর-১ (বোয়ালমারী, আলফাডাঙ্গা, মধুখালী) আসন থেকে বাংলাদেশ আওয়ামী লীগের প্রার্থী হিসেবে ১৯৯১ সালের পঞ্চম জাতীয় সংসদের নির্বাচিত সংসদ সদস্য। "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
জয়সিংহরাও ঘোরপদে

জয়সিংহরাও মানসিংহরাও ঘোরপদে (উচ্চারণ; হিন্দি: जयसिंघराव घोरपडे; জন্ম: ২ অক্টোবর, ১৯৩০ - মৃত্যু: ২৯ মার্চ, ১৯৭৮) তৎকালীন ব্রিটিশ ভারতের মহারাষ্ট্রের পঞ্চগণি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৯ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে বরোদা দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন জয়সিংহরাও ঘোরপদে। ১৯৪৮-৪৯ মৌসুম থেকে ১৯৬৫-৬৬ মৌসুম পর্যন্ত জয়সিংহরাও ঘোরপদের প্রথম-শ্রেণীর খেলোয়াড়ী জীবন চলমান ছিল। খাঁটিমানের ভদ্রলোক ছিলেন জয়সিংহরাও ঘোরপদে। আক্রমণধর্মী ডানহাতি ব্যাটসম্যান ছিলেন ও লেগ ব্রেক বোলার হিসেবে চশমা পরিধান করে বোলিং করতে নামতেন। ষাটের দশকের মাঝামাঝি সময়ে বরোদরার পক্ষে খেলতে থাকেন। ১৯৫৭-৫৮ মৌসুমে রাজস্থানের পক্ষে ব্যক্তিগত সর্বোচ্চ ১২৩ রান করেন। ১৯৫২-৫৩ মৌসুমে পাকিস্তানের বিপক্ষে ইন্ডিয়ান ইউনিভার্সিটিজের সদস্যরূপে ব্যক্তিগত সেরা বোলিং পরিসংখ্যান ৬/১৯ গড়েন। সমগ্র প্রথম-শ্রেণীর খেলোয়াড়ী জীবনে দুই সেঞ্চুরি সহযোগে ২৫.৫৪ গড়ে ২৬৩১ রান তুলেন। বল হাতে নিয়ে ৩০.৯১ গড়ে ১১৪ উইকেট পান। সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন জয়সিংহরাও ঘোরপদে। ১৯ ফেব্রুয়ারি, ১৯৫৩ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২০ আগস্ট, ১৯৫৯ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। ১৯৫৩ সালে ভারত দল ওয়েস্ট ইন্ডিজ গমন করে। এ সফরে পরিবর্তিত খেলোয়াড় হিসেবে তাকে প্রেরণ করা হয়। নয় নম্বরে নেমে মূল্যবান ৩৫ রান তুলেছিলেন। চূড়ান্ত টেস্টে তিনি সময় উপযোগী ২৪ রান করেন ও দলকে সমূহ পরাজয়ের কবল থেকে রক্ষা করেন। তবে, অল-রাউন্ডার হিসেবে প্রয়োজনীয় যোগ্যতা থাকা সত্ত্বেও পঞ্চাশের দশকে কখনো নিজেকে টেস্ট উপযোগী হিসেবে মেলে ধরতে ব্যর্থ হন। ১৯৫৫-৫৬ মৌসুমে নিউজিল্যান্ড দল ভারতে গমন করে। কলকাতায় দলের ১৩২ রানের মধ্যে ৩৯ রান তুলে শীর্ষ রান সংগ্রাহকে পরিণত হন। ১৯৫৬-৫৭ মৌসুমে বোম্বেতে অস্ট্রেলিয়ার বিপক্ষে খেলেন। এর দুই বছর পর কলকাতায় ওয়েস্ট ইন্ডিজের মুখোমুখি হন। ১৯৫৯ সালে ইংল্যান্ড গমনের সুযোগ পেয়েছিলেন। প্রথম-শ্রেণীর খেলাগুলোয় ২৩.৮০ গড়ে ৮৩৩ রান তুলেন। অংশগ্রহণকৃত তিন টেস্টে ১০০ রান করেন। লর্ডসে সিরিজের দ্বিতীয় টেস্টে দলের ১৬৮ রানের মধ্যে ৪১ রান তুলে শীর্ষ রান সংগ্রাহক হন। এটিই তার টেস্টের সর্বোচ্চ সংগ্রহ ছিল। খেলোয়াড়ী জীবন শেষে ভারতের জাতীয় দল নির্বাচকের ভূমিকায় অবতীর্ণ হয়েছিলেন। ২৯ মার্চ, ১৯৭৮ তারিখে ৪৮ বছর বয়সে গুজরাতের বরোদরা এলাকায় হৃদযন্ত্রক্রীয়ায় আক্রান্ত হয়ে আকস্মিকভাবে জয়সিংহরাও ঘোরপদের দেহাবসান ঘটে। তার ভাইপো বরোদরার মহারাজা ছিলেন। List of India Test Cricketers "India – Test Batting Averages"। ESPNCricinfo। সংগ্রহের তারিখ ২ ফেব্রুয়ারি ২০২০।  "India – Test Bowling Averages"। ESPNCricinfo। সংগ্রহের তারিখ ২ ফেব্রুয়ারি ২০২০।  যাদবিন্দ্র সিং চন্দ্রশেখর গদকড়ি ভারতীয় টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে জয়সিংহরাও ঘোরপদে (ইংরেজি) ক্রিকেটআর্কাইভে জয়সিংহরাও ঘোরপদে (সদস্যতা প্রয়োজনীয়) (ইংরেজি)
বন্ধু তিন দিন তোর বাড়ি গেলাম দেখা পাইলাম না

বন্ধু তিন দিন তোর বাড়ি গেলাম দেখা পাইলাম না বাংলা ভাষায় রচিত একটি চলচ্চিত্র সঙ্গীত। এটি ১৯৮০ সালে মুক্তিপ্রাপ্ত বাংলাদেশী চলচ্চিত্র 'কসাই'-এর জনপ্রিয় গান। গীতিকার গাজী মাজহারুল আনোয়ারের লেখা, আলাউদ্দিন আলীর সুর ও সঙ্গীতায়োজনে এই গানে কন্ঠ দেন কিংবদন্তি সঙ্গীত শিল্পী রুনা লায়লা। চলচ্চিত্রে এই গানের চিত্রায়নে ঠোঁট মিলিয়েছেন প্রখ্যাত অভিনয় শিল্পী রোজিনা ও আলমগীর। গানটি রুনা লায়লার সঙ্গীত জীবনে গাওয়া অন্যতম জনপ্রিয় গান। এই গানসহ 'কসাই' চলচ্চিত্রের সকল গানের সুরকার হিসেবে আলাউদ্দীন আলী ১৯৮০ সালে শ্রেষ্ঠ 'সঙ্গীত পরিচালক' শাখায় জাতীয় চলচ্চিত্র পুরস্কার অর্জন করেন। সেসময় আমরা অনেকেই প্রায় প্রতিদিন গাজী মাজহারের বাড়িতে বসতাম। তিনি হারমোনিয়াম নিয়ে বসতেন। যারা যারা গান লিখতেন সবাই একসঙ্গে বসতাম। নতুন লেখা গান নিয়ে কথা বলতাম। কথার ছলে হারমোনিয়াম বাজাতাম। গানের নতুন কথা বেরিয়ে আসলে ওখানেই সুর করে ফেলতাম। এমনই এক বৈঠকে একদিন ‘বন্ধু তিন দিন’ গানটা বেরিয়ে আসে গাজী মাজহারের লেখনীতে। আর আমিও হারমোনিয়াম বাজিয়ে সুরটা তুলে ফেলি। -চ্যানেল আই অনলাইনকে আলাউদ্দিন আলী ১৯৮০-এর দশকের শুরুতে গীতিকার গাজী মাজহারুল আনোয়ারের ব্যক্তিগত বাসভবনে সঙ্গীতাঙ্গনের কলাকুশলীরা নিয়মিত সঙ্গীত বিষয়ক আড্ডা দিতেন। এসব আড্ডায় নতুন গান নিয়ে আলোচনা, তাৎক্ষনিক গীতি লিখন ও সুর সংযোজনের মত সৃজনক্ষম কাজ নিয়মিত ঘটতো। সুরকার আলাউদ্দিন আলীর উপস্থিতিতে এমনই এক আড্ডায় গাজী মাজহারুল আনোয়ার 'বন্ধু তিন দিন তোর বাড়ি গেলাম' গানটির গীতি লিখেন। গীতি লিখার পাশাপাশী সুরকার আলাউদ্দিন আলী তাৎক্ষনিক এই গানের সুর করেন। চলচ্চিত্রে ব্যবহারের পূর্বে প্রাথমিকভাবে গানটি সাবিনা ইয়াসমিনের কন্ঠে ধারণ করা হয়। আলাউদ্দিন আলী ও গাজী মাজহারুল আনোয়ার গানটি কসাই চলচ্চিত্রে অন্তর্ভুক্ত করেন। এই সময় নতুন করে রুনা লায়লার কন্ঠে ধারণ ও চলচ্চিত্রে সংযোজন করা হয়। কসাই চলচ্চিত্র মুক্তির পরপরই গানটি তুমুল জনপ্রিয়তা পায়। ১৯৮০ সালে মস্কো আন্তর্জাতিক চলচ্চিত্র উৎসবে এবং ১৯৮১ সালে জার্মানিতে একটি আন্তর্জাতিক চলচ্চিত্র উৎসবে 'কসাই' চলচ্চিত্রটি প্রদর্শিত হয় ফলে গানটি আন্তর্জাতিক পরিমন্ডলে প্রচারণা পায়।[তথ্যসূত্র প্রয়োজন] রুনা লায়লা অনেক সঙ্গীতানুষ্ঠানে গানটি পরিবেশন করেন। ১৯৮৪ সালে ব্রিটিশ ব্রডকাস্টিং কর্পোরেশন তাদের বিবিসি এশিয়ান নেটওয়ার্কের 'এশিয়ান ম্যাগাজিন' অনুষ্ঠানে গানটি রুনা লায়লার কন্ঠে প্রচার করে। জনপ্রিয়তার কারণে গানটি পশ্চিমবঙ্গেও অনেক শিল্পী গেয়েছেন। গানটি বিভিন্ন রিয়েলিটি শোতে নিয়মিত উপস্থাপন করা হয়। সাম্প্রতিক কালে সুরকার আলাউদ্দিন আলী'র কন্যা আলিফ আলাউদ্দিন গানটি নতুন করে রেকর্ড করেছেন। "যে ছিলো হৃদয়ের আঙিনায়…"। চ্যানেল আই অনলাইন। ২০২০-০৮-১০। সংগ্রহের তারিখ ২০২১-০২-০১।  "বন্ধু নিয়ে বিখ্যাত ১০ গান"। যুগান্তর। সংগ্রহের তারিখ ২০২০-০১-২২।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। fdc.gov.bd। বাংলাদেশ চলচ্চিত্র উন্নয়ন কর্পোরেশন। ২৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।  "আনত্মর্জাতিক পরিমন্ডলে বাংলাদেশের সিনেমা"। আনন্দ আলো। ২০১৬-০৫-১৯। ২০২০-০২-১৫ তারিখে মূল থেকে আর্কাইভ করা। সংগ্রহের তারিখ ২০২০-০২-০২।  "Runa Laila - Bondhu Tin Din Tor Bari 1984"। বিবিসি এশিয়ান নেটওয়ার্ক। ২০১৩-১২-০৪। সংগ্রহের তারিখ ২০২০-০২-০২ – ইউটিউব-এর মাধ্যমে।  "Bondhu Tin Din"। আলিফ আলাউদ্দিন। ২০১৫-০৯-১২। সংগ্রহের তারিখ ২০২০-০২-০২ – ইউটিউব-এর মাধ্যমে।
বার্তা

বার্তা (বাংলা উচ্চারণ: [বার্তা] (শুনুন)) হলো ভাব বিনিময় ও যোগাযোগের একক। এক পক্ষ থেকে আরেক পক্ষের কাছে প্রেরিত তথ্যের সমাহারকে বার্তা বলা হয়। যোগাযোগ বিজ্ঞানের ভাষায় বার্তা হলো তথ্য যা প্রেরকের কাছ থেকে প্রাপকের কাছে প্রেরিত হয়। বার্তার প্রচলিত কিছু সংজ্ঞার হলো যেকোনো ধারণা বা চিন্তা, যা কোনো ভাষার মাধ্যমে প্রকাশ করা হয়েছে, এবং কোনো যোগাযোগ ব্যবস্থার মাধ্যমে প্রেরণের উপযোগী রূপে প্রকাশিত হয়েছে। তথ্যের যেকোনো সমাহার যার শুরু ও শেষটুকু সুনির্দিষ্টভাবে চিহ্নিত। কম্পিউটার বিজ্ঞানে বার্তা বা message দুই রকমের - সফটওয়ারের ভেতরে আদান প্রদান করা বার্তা, এবং মানব-পাঠযোগ্য বার্তা যা সফটওয়ারের মাধ্যমে এক ব্যক্তি হতে আরেক ব্যক্তির উদ্দেশ্যে প্রেরণ করা হয়।
আজাদ আজারবাইজান টিভি

আজাদ আজারবাইজান টিভি (এটিভি) হলো আজারবাইজানের একটি বেসরকারি টেলিভিশন স্টেশন। এর সম্প্রচার শুরু হয় ২৫ ডিসেম্বর ২০০০ সাল থেকে। এটিভি চলচ্চিত্র এবং সংগীত ভিডিওগুলির মাধ্যমে সম্প্রচার শুরু করে, তবে পরে সংবাদ এবং অন্যান্য অনুষ্ঠান যুক্ত করা হয়েছে। গত বছরগুলিতে এটিভি আজারবাইজানের সর্বাধিক জনপ্রিয় এবং সর্বাধিক দেখা চ্যানেল বলে দাবি করা হয়েছে। "Country profile: Azerbaijan"। BBC। নভেম্বর ২৬, ২০০৯। সংগ্রহের তারিখ ২০০৯-০৫-২৬।  A fact from az:Azad Azərbaycan Televiziyası উইকিমিডিয়া কমন্সে আজাদ আজারবাইজান টিভি সংক্রান্ত মিডিয়া রয়েছে।
বহেরাতলা দক্ষিণ ইউনিয়ন

বহেরাতলা দক্ষিণ ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৪টি গ্রাম নিয়ে গঠিত। বহেরাতলা দক্ষিণ ইউনিয়নের উপর দিয়ে আড়িয়াল খাঁ নদী প্রবাহিত হয়েছে। বহেরাতলা দক্ষিণ ইউনিয়নের মোট আয়তন ২,৩০৮ একর বা ৯.৩৪ বর্গ কিলোমিটার। গ্রামের সংখ্যা ২৪টি। ঘরবাড়ির সংখ্যা ১,৮৬৪টি। এ ইউনিয়নে হাট-বাজার রয়েছে ২টি। মসজিদের সংখ্যা ২১টি এবং মন্দিরের সংখ্যা ২টি। বাংলাদেশের ২০১১ সালের আদমশুমারি অনুযায়ী বহেরাতলা দক্ষিণ ইউনিয়নের ১,৮৬৪টি পরিবারে মোট জনসংখ্যা ৮,৯৯৫ জন এবং প্রতি বর্গ কিলোমিটারে ৯৬৩ জন লোক বাস করে। এদের মধ্যে ৪,২৮১ জন পুরুষ ও ৪,৭১৪ জন মহিলা এবং লিঙ্গ অনুপাত ৯১। মুসলিম ধর্মালম্বী ৮,৭৭৩ জন ও হিন্দু ধর্মালম্বী ২২২ জন। ২০১১ সালের হিসেব অনুযায়ী বহেরাতলা দক্ষিণ ইউনিয়নের সাক্ষরতার হার ৩৭.৮% (পুরুষ ৩৭.৭%, মহিলা ৩৮.০%)। এ ইউনিয়নে ১ট কলেজ, ৩টি মাদ্রাসা, ২টি মাধ্যমিক বিদ্যালয়, ৪টি সরকারি প্রাথমিক রয়েছে এবং ৪টি বেসরকারি প্রাথমিক রয়েছে। "বহেরাতলা দক্ষিণ ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০২-০২।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০২০।
রাস্কি সেতু

রাস্কি সেতু (রুশ: Русский мост) হল একটি ক্যাবল স্টেইড সেতু যা রাশিয়ার প্রিমোস্কি ক্রেইয়ের ভ্লাডিভস্টক এ অবস্থিত। সেতুটি রাস্কি দ্বীপ ও মুরাভইয়োভ-আমুরস্কি উপদ্বীপকে সংযুক্ত করে।এটি হল পৃথিবীর দীর্ঘতম তার সংযুক্ত সেতু যার মধ্য স্প্যান এর দৈর্ঘ্য ১,১০৪ মিটার (৩,৬২২ ফু)।সেতুটির নির্মানকাজ সম্পূর্ণ হয় ২০১২ সালের জুলাইয়ে এবং সেই বছরের ৩ সেপ্টেম্বরে তৎকালীন প্রধানমন্ত্রী দিমিত্রি মেদভেদেভ এর দ্বারা উদ্বোধনের মাধ্যমে সেতুটি খুলে দেওয়া হয়। সেতুটি হলো বিশ্বের দীর্ঘতম তার সংযুক্ত সেতু যার প্রধান স্প্যানের দৈর্ঘ্য ১,১০৪ মি (১,২০৭ গজ)। এছাড়া সেতুটির ৪র্থ উচ্চতম পিলার আছে ইয়াবুজ সুলতান সেতুর পর। সেতুটির নকশা নির্ধারিত হয়েছিল দুইটি প্রাথমিক বিষয়ের উপর ভিত্তি করেঃ সেতু পার করার অবস্থানে উপকূল থেকে উপকূলের মধ্যকার সবচেয়ে সংক্ষিপ্ত দূরত্ব (১৪৬০ মিটার/৪৮০০ফুট)।জলযান চলাচলের উপযোগী গভীরতা ৫০ মিটার(১৬০ফুট) পর্যন্ত। সেতু পার করার অবস্থানে নানারকম তীব্র জলবায়ুগত অবস্থা বিদ্যমান। যেমন- এখানে তাপমাত্রা -৩১°C থেকে ৩৭°C (-২৪°F থেকে ৯৯°F) পর্যন্ত পরিবর্তিত হয়; ঝড়ে ৩৬ মি/সে (ঘণ্টায় ১৩০ কিমি বা ৮১ মাইল) গতিসম্পন্ন বায়ু প্রবাহ হয় ও ৬মিটার (২০ ফূট) পর্যন্ত ঢেউ হয়।এছাড়া এখানে শীতকালে ৭০ সেমি (২৮ ইঞ্চি) পর্যন্ত পুরু বরফ সৃষ্টি হয়। পিলার নির্মান স্প্যানসমূহের দৈর্ঘ্য : ৬০+৭২+৩x৮৪+১১০৪+৩x৮৪+৭২+৬০ মিটার সেতুর মোট দৈর্ঘ্য : ১,৮৮৫.৫৩ মিটার (৬,১৮৬.১ ফু) মধ্য স্প্যানের দৈর্ঘ্য : ১,১০৪ মিটার (৩,৬২২ ফু) সেতুর প্রসশস্ততা: ২৯.৫ মিটার (৯৭ ফু) রাস্তার প্রশস্ততা : ২৩.৮ মিটার (৭৮ ফু) লেনের সংখ্যা: ৪ (প্রতি দিকে দুটি করে) ডেকের উচ্চতা: ৭০ মিটার (২৩০ ফু) বড় পিলারের সংখ্যা: ২ বড় পিলারগুলোর উচ্চতা: ৩২৪ মিটার (১,০৬৩ ফু) ক্যাবল বা তারে সংখ্যা: ১৬৮ দীর্ঘতম তারারে দৈর্ঘ্য : ৫৭৯.৮৩ মিটার (১,৯০২.৩ ফু) ক্ষুদ্রতম তারের দৈর্ঘ্য : ১৩৫.৭৭১ মিটার (৪৪৫.৪৪ ফু) নানারকম সেতুর সাথে তুলনা। প্রবেশদ্বার:  সড়ক সেতু রাশিয়া
বহেরাতলা উত্তর ইউনিয়ন

বহেরাতলা উত্তর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৯টি গ্রাম নিয়ে গঠিত। বহেরাতলা উত্তর ইউনিয়নের উপর দিয়ে আড়িয়াল খাঁ নদী প্রবাহিত হয়েছে। বহেরাতলা উত্তর ইউনিয়নের মোট আয়তন ৩,১০৭ একর বা ১২.৫৮ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ২,৬৯৩টি। এ ইউনিয়নে হাট-বাজার রয়েছে ৪টি। মসজিদের সংখ্যা ৩৭টি। বাংলাদেশের ২০১১ সালের আদমশুমারি অনুযায়ী বহেরাতলা উত্তর ইউনিয়নের ২,৬৯৩টি পরিবারে মোট জনসংখ্যা ১২,২৪৩ জন এবং প্রতি বর্গ কিলোমিটারে ৯৭৪ জন লোক বাস করে। এদের মধ্যে ৫,৮৬৩ জন পুরুষ ও ৬,৩৮০ জন মহিলা এবং লিঙ্গ অনুপাত ৯২। মুসলিম ধর্মালম্বী ১২,২২৮ জন ও হিন্দু ধর্মালম্বী ১৫ জন। ২০১১ সালের হিসেব অনুযায়ী বহেরাতলা উত্তর ইউনিয়নের সাক্ষরতার হার ৩৯.৭% (পুরুষ ৪০.৯%, মহিলা ৩৮.৬%)। এ ইউনিয়নে ১টি কলেজ, ১টি মাদ্রাসা, ৩টি মাধ্যমিক বিদ্যালয়, ৮টি সরকারি প্রাথমিক বিদ্যালয় রয়েছে। "বহেরাতলা উত্তর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। সংগ্রহের তারিখ ২০২০-০২-০২।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০২০।
ভদ্রাসন ইউনিয়ন

ভদ্রাসন ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২২টি গ্রাম নিয়ে গঠিত। ভদ্রাসন ইউনিয়নের উপর দিয়ে আড়িয়াল খাঁ নদী প্রবাহিত হয়েছে। ভদ্রাসন ইউনিয়নের মোট আয়তন ২,৩৭১ একর বা ৯.৫৮ বর্গ কিলোমিটার। গ্রামের সংখ্যা ২২টি। ঘরবাড়ির সংখ্যা ২,৪০৯টি। এ ইউনিয়নে হাট-বাজার রয়েছে ২টি। মসজিদের সংখ্যা ২৯টি এবং মন্দিরের সংখ্যা ১২টি। বাংলাদেশের ২০১১ সালের আদমশুমারি অনুযায়ী ভদ্রাসন ইউনিয়নের ২,৪০৯টি পরিবারে মোট জনসংখ্যা ১০,৩৩৯ জন এবং প্রতি বর্গ কিলোমিটারে ১০৭৮ জন লোক বাস করে। এদের মধ্যে ৫,০২০ জন পুরুষ ও ৫,৩১৯ জন মহিলা এবং লিঙ্গ অনুপাত ৯৪। মুসলিম ধর্মালম্বী ৮,৯৩২ জন ও হিন্দু ধর্মালম্বী ১,৪০৭ জন। এছাড়াও ক্ষুদ্র নৃগোষ্ঠী রয়েছে ৪টি পরিবারে ১৯জন। ২০১১ সালের হিসেব অনুযায়ী ভদ্রাসন ইউনিয়নের সাক্ষরতার হার ৪৪.৫% (পুরুষ ৪৬.৪%, মহিলা ৪২.৭%)। এ ইউনিয়নে ৩টি মাদ্রাসা, ২টি মাধ্যমিক বিদ্যালয়, ৩টি সরকারি প্রাথমিক বিদ্যালয় এবং ৩টি সরকারি প্রাথমিক বিদ্যালয় রয়েছে। "ভদ্রাসন ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০২-০২।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০২০।
ভান্ডারীকান্দি ইউনিয়ন

ভান্ডারীকান্দি ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৯টি গ্রাম নিয়ে গঠিত। ভান্ডারীকান্দি ইউনিয়নের মোট আয়তন ৩,৩৫৭ একর বা ১৩.৬ বর্গ কিলোমিটার। গ্রামের সংখ্যা ১৯টি। ঘরবাড়ির সংখ্যা ২,৩৭৬টি। এ ইউনিয়নে হাট-বাজার রয়েছে ৪টি। বাংলাদেশের ২০১১ সালের আদমশুমারি অনুযায়ী ভান্ডারীকান্দি ইউনিয়নের ২,৩৭৬টি পরিবারে মোট জনসংখ্যা ১০,১৭৮ জন এবং প্রতি বর্গ কিলোমিটারে ৭৪৯ জন লোক বাস করে। এদের মধ্যে ৪,৭৭১ জন পুরুষ ও ৫,৪০৭ জন মহিলা এবং লিঙ্গ অনুপাত ৮৮। মুসলিম ধর্মালম্বী ৯,৭০৬ জন ও হিন্দু ধর্মালম্বী ৪৭২ জন। ২০১১ সালের হিসেব অনুযায়ী ভান্ডারীকান্দি ইউনিয়নের সাক্ষরতার হার ৪২.৭% (পুরুষ ৪৪.০%, মহিলা ৪১.৫%)। "ভান্ডারীকান্দি ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০২-০২।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০২০।
চরজানাজাত ইউনিয়ন

চরজানাজাত ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৮টি গ্রাম নিয়ে গঠিত। চরজানাজাত ইউনিয়নের উপর দিয়ে পদ্মা নদী প্রবাহিত হয়েছে। চরজানাজাত ইউনিয়নের মোট আয়তন ৭,৮৯২ একর বা ৩১.৯৪ বর্গ কিলোমিটার। গ্রামের সংখ্যা ১৮টি। ঘরবাড়ির সংখ্যা ৩,৫৫৭টি। এ ইউনিয়নে হাট-বাজার রয়েছে ৩টি। মসজিদের সংখ্যা ২২টি। বাংলাদেশের ২০১১ সালের আদমশুমারি অনুযায়ী চরজানাজাত ইউনিয়নের ৩,৫৫৭টি পরিবারে মোট জনসংখ্যা ১৭,২৩৪ জন এবং প্রতি বর্গ কিলোমিটারে ৫৪০ জন লোক বাস করে। এদের মধ্যে  ৮,৭০৬ জন পুরুষ ও ৮,৫২৮ জন মহিলা এবং লিঙ্গ অনুপাত ১০২। মুসলিম ধর্মালম্বী ১৭,২২৬ জন ও হিন্দু ধর্মালম্বী ৮ জন। ২০১১ সালের হিসেব অনুযায়ী চরজানাজাত ইউনিয়নের সাক্ষরতার হার ৩৩.৬% (পুরুষ ৩৪.৯%, মহিলা ৩২.৩%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৮টি সরকারি প্রাথমিক রয়েছে। "চরজানাজাত ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। সংগ্রহের তারিখ ২০২০-০২-০২।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০২০।
খন্দকার নাসিরুল ইসলাম

খন্দকার নাসিরুল ইসলাম বাংলাদেশ জাতীয়তাবাদী দলের একজন রাজনীতিবিদ ও ফরিদপুর-১ (মধুখালী,বোয়ালমারী,আলফাডাঙা) আসনের সাবেক সাংসদ। তিনি ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত স্বতন্ত্র সংসদ সদস্য। খন্দকার নাসিরুল ইসলাম ফরিদপুর জেলার বোয়ালমারী উপজেলার সাতৈর ইউনিয়নে জন্মগ্রহণ করেন। খন্দকার নাসিরুল ইসলাম ফরিদপুর জেলা বিএনপির সাবেক সহসভাপতি। তিনি স্বতন্ত্র প্রার্থী হিসেবে ফরিদপুর-১ (মধুখালী,বোয়ালমারী,আলফাডাঙা) আসন থেকে ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত সংসদ সদস্য। ১২ জুন ১৯৯৬ সালে অনুষ্ঠিত সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে প্রার্থী হয়ে পরাজিত হন। ষষ্ঠ জাতীয় সংসদ সদস্যদের তালিকা "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "খন্দকার নাসিরুলের মনোনয়নপত্র সংগ্রহ"। দৈনিক মানবজমিন। ২০১৮-১১-১৪ তারিখে মূল থেকে আর্কাইভ করা। সংগ্রহের তারিখ ২০২০-০২-০২।  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) -জাতীয় সংসদ
শিরুয়াইল ইউনিয়ন

শিরুয়াইল ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৩৫টি গ্রাম নিয়ে গঠিত। শিরুয়াইল ইউনিয়নের মোট আয়তন ৩,৮৯৮ একর বা ১৫.৭৮ বর্গ কিলোমিটার। গ্রামের সংখ্যা ৩৫টি। ঘরবাড়ির সংখ্যা ৩,৬৬২টি। এ ইউনিয়নে হাট রয়েছে ১টি উৎরাইল হাট বাংলাদেশের মধ্যে অন্যতম বৃহত্তম হাট এটি । এবং এই ইউনিয়ন এ ৯ টি ওয়াড রয়েছে বাংলাদেশের ২০১১ সালের আদমশুমারি অনুযায়ী শিরুয়াইল ইউনিয়নের ৩,৬৬২টি পরিবারে মোট জনসংখ্যা ১৫,৯৩৬ জন এবং প্রতি বর্গ কিলোমিটারে ১০১০ জন লোক বাস করে। এদের মধ্যে ৭,৬৪৪ জন পুরুষ ও ৮,২৯২ জন মহিলা এবং লিঙ্গ অনুপাত ৯২। মুসলিম ধর্মালম্বী ১৫,৪৫৫ জন ও হিন্দু ধর্মালম্বী ৪৮১ জন। এছাড়াও উপজাতি মারমা জনগোষ্ঠী রয়েছে ১টি পরিবারে ৩ জন। ২০১১ সালের হিসেব অনুযায়ী শিরুয়াইল ইউনিয়নের সাক্ষরতার হার ৪১.৬% (পুরুষ ৪২.০%, মহিলা ৪১.২%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে। "শিরুয়াইল ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০২-০২।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০২০।
সুতং সেতু

সুতং ইয়াংজি নদী সেতু (চীনা: 苏通长江大桥; সুতং সেতু নামে পরিচিত) হচ্ছে একটি ক্যাবল স্টেইড সেতু, যা ইয়াংজি নদীর উপর দিয়ে যায় এবং নানটং ও চাংসু শহরকে যুক্ত করে। সুতং সেতু হলো বিশ্বের দ্বিতীয় দীর্ঘতম তার সংযুক্ত সেতু যার প্রধান স্প্যানের দৈর্ঘ্য ১,০৮৮ মিটার (৩,৫৭০ ফু)।এর দুইপাশের দুটি স্প্যানের প্রত্যেকটির দৈর্ঘ্য ৩০০ মিটার (৯৮০ ফু) এবং আরও চারটি তার সংযুক্ত স্প্যান রয়েছে।সেতুটি ২০১০ সালে আমেরিকান সোসাইটি অফ সিভিল ইঞ্জিনিয়ারস থেকে আউটস্ট্যান্ডিং সিভিল ইঞ্জিনিয়ারিং অ্যাচিভমেন্ট অ্যাওয়ার্ড পেয়েছে। এর দুটি পিলারের ৩০৬ মিটার (১,০০৪ ফু), তাই এটি বিশ্বের পঞ্চম উচ্চতম সেতু। সেতুটি মোট দৈর্ঘ্য ৮,২০৬ মিটার (২৬,৯২৩ ফু)। এর নির্মানকাজ শুরু হয় ২০০৩ সালে এবং ২০০৭ সম্পূর্ণ যুক্ত করা হয় ২০০৭ এর জুনে।২০০৮ সালের মে মাসে শেতুটিকে যানচলাচলের জন্য খুলে দেওয়া হয় এবং আনুষ্ঠানিকভাবে খোলা হয় জুনের ৩০ তারিখে।।এর নির্মানে ব্যায় হয় আনুমানিকভাবে ১.৭ বিলিয়ন ডলার। Sutong Bridge Opens to Traffic. Retrieved 2009-12-11. ওয়েব্যাক মেশিনে আর্কাইভকৃত ২০০৯-০১-৩১ তারিখে 苏通长江大桥正式通车 建设创四项世界纪录 ওয়েব্যাক মেশিনে আর্কাইভকৃত ৩ জুলাই ২০০৮ তারিখে. Retrieved 2009-12-11.